სამედიცინო ტურიზმი ინდოეთში

სამედიცინო ტურიზმი ინდოეთში—მზარდი სექტორია. 2020 წლის შუა რიცხვებში ინდოეთის სამედიცინო ტურიზმის სექტორი 5-6 მილიარდ აშშ დოლარად შეფასდა . 2017 წელს ინდოეთში სამედიცინო დახმარებისთვის 495 056 პაციენტი იმყოფებოდა. ინდოეთის სავაჭრო პალატების ფედერაციისა და Ernst & Young– ის მიერ მომზადებული 2019 წლის ანგარიშის თანახმად, ქვეყანაში ჩასული სამედიცინო ტურისტების უმეტესობა სამხრეთ-აღმოსავლეთ აზიიდან, შუა აღმოსავლეთიდან, აფრიკიდან და SAARC (სამხრეთ აზიის რეგიონალური თანამშრომლობის ასოციაცია) რეგიონიდან იყო. ინდოეთი ასევე იღებს სამედიცინო ტურისტების მნიშვნელოვან რაოდენობას ავსტრალიიდან, კანადიდან, ჩინეთიდან, რუსეთიდან, დიდი ბრიტანეთიდან და აშშ-დან . ქალაქი ჩენაი ცნობილი გახდა, როგორც ინდოეთის ჯანმრთელობის დედაქალაქი.
უპირატესობები
ხარჯების მნიშვნელოვნი დაზოგვა ინდოეთში მკურნალობის უპირატესობაა. უახლესი სამედიცინო ტექნოლოგიებზე ხელმისაწვდომობა, ხარისხის საერთაშორისო სტანდარტების მზარდი დაცვა, დასავლეთის ქვეყნებში, აშშ – სა და დიდ ბრიტანეთში მომზადებული ინგლისურენოვანი პერსონალი უცხოელების უმეტესობას ინდოეთში ენობრივი ბარიერის წინაშე არ აყენებს.
ღირებულება
უმეტესი შეფასებების თანახმად, ინდოეთში მკურნალობის ღირებულება ამერიკის შეერთებულ შტატებსა და დიდ ბრიტანეთში სამკურნალო პროცედურების ღირებულებასთან შედარებით დაახლოებით ათჯერ უფრო იაფია. ინდოეთში სამედიცინო მიზნით ჩასულ ტურისტებს შორის ყველაზე პოპულარულია ალტერნატიული მედიცინა, ძვლის ტვინის გადანერგვა, გულის შუნტირება, თვალის ოპერაცია და თეძოს ძვლის შეცვლა.
2019 წლის თებერვალში სამედიცინო ტურისტებისთვის განაცხადის სტიმულირებისა და მოგზაურობის ხელშეწყობის მიზნით, მთავრობამ გაამარტივა ელექტრონულ სავიზო ტურისტულ მომსახურებაზე წვდომა სამედიცინო ვიზების ჩათვლით. ამგვარი ვიზის მაქსიმალური ვადა 6 თვეა. 2019 წლის 30 აგვისტოს მონაცემებით, უცხოელებს შეუძლიათ ნებისმიერი მკურნალობა ჩაიტარონ ინდოეთში სამედიცინო ვიზის გარეშე ორგანოთა გადანერგვის გარდა.
ზრუნვის ხარისხი
ინდოეთში 39 JCI აკრედიტირებული საავადმყოფოა. ამასთან, ქვეყანაში ჩასული პაციენტისთვის მნიშვნელოვანია ექიმისა და საავადმყოფოს ოპტიმალური კომბინაციის პოვნა. მკურნალობის შემდეგ, პაციენტს აქვს არჩევანი ან გამოჯანმრთელდეს საავადმყოფოში ან ახლომდებარე ფასიან საცხოვრებელ ბინაში. ბევრი საავადმყოფო ასევე სთავაზობს ავადმყოფს ტელემედიცინის საშუალებით მკურნალობის გაგრძელების შესაძლებლობას.
ქალაქი ჩენაი დასახელდა "ინდოეთის ჯანმრთელობის დედაქალაქად". ქალაქის მასშტაბით მრავალფუნქციური და სუპერსპეციალური საავადმყოფოები დღეში დაახლოებით 150 უცხოელ პაციენტს ღებულობენ ჩენაი იზიდავს საზღვარგარეთიდან სამედიცინო ტურისტების დაახლოებით 45 პროცენტს.ქალაქში ტურისტთა ნაკადის შედინების ფაქტორებში შედის დაბალი დანახარჯები, მოცდის ხანმოკლე პერიოდი ან საერთოდ არარსებობა. და ქალაქის სპეციალიზებულ საავადმყოფოებში შეთავაზებული შესაძლებლობები . ქალაქს აქვს დაახლოებით 12 500 საავადმყოფო საწოლი, საიდანაც მხოლოდ ნახევარს იყენებს ქალაქის მოსახლეობა, დანარჩენით კი ქვეყნის სხვა შტატების პაციენტები და უცხოელები სარგებლობენ. სტომატოლოგიურმა კლინიკებმა განავითარა სტომატოლოგიური ტურიზმი ჩენაიში.
კერძო დაწესებულებებმა და ორგანიზაციებმა, როგორიცაა Max Healthcare, კონსულტაცია გაუწიეს და უმკურნალეს 50,000-მდე უცხოელ პაციენტს ქვეყნის საავადმყოფოებში.
ინდოეთში სამედიცინო ტურიზმის პოპულარიზაციამდაეხმარა კერძო სექტორს გამოიყენოს ეს შესაძლებლობა ბაზარზე.
დარპან ჯაინის, ინდოეთის მთავრობის ვაჭრობის დეპარტამენტის ერთობლივი მდივნის, სავაჭრო და მრეწველობის სამინისტროს თანახმად: „ინდოეთის ძალა მდგომარეობს ჩვენი ექიმების, დამხმარე პერსონალის, ექთნების მომზადების მაღალ დონესა და თანამედროვე ინფრასტრუქტურაში, რომელიც ბოლო რამდენიმე წლის განმავლობაში წარმოიქმნა და რომელთა ნაწილი ჯერ კიდევ არ არის ხელმისაწვდომი განვითარებულ ქვეყნებშიც კი. ...“
მოგზაურობის გამარტივება
მთავრობამ მოხსნა სავიზო შეზღუდვები ტურისტულ ვიზებზე, რაც ადრე სპარსეთის ყურის ქვეყნებიდან მსურველთა განმეორებითი ვიზიტების დროს ორთვიანი შუალედურ ვადას მოითხოვდა. ამან სამედიცინო ტურიზმის განვითარებას კიდევ უფრო მეტად შეუწყო ხელი. განსაზღვრული ქვეყნების ტურისტებისათვის შემოღებულ იქნა ჩასვლის სავიზო სქემა, რომელიც საშუალებას აძლევს უცხო ქვეყნის ინდოეთში დარჩნენ 30 დღის განმავლობაში სამედიცინო მიზნების გამო. 2016 წელს სამედიცინო ვიზების უმეტესი ნაწილი გამოიყენეს ბანგლადეშის, ავღანეთის, მალდივის რესპუბლიკის, კორეის და ნიგერიის მოქალაქეებმა
ენა
ინდოეთში ენების მრავალფეროვნების მიუხედავად, ინგლისური ოფიციალური ენაა და ფართოდ გამოიყენება როგორც მოსახლეობას, ისე სამედიცინო დარგის პროფესიონალებს შორის. ნოიდაში, მთელ რიგ საავადმყოფოებში დაიქირავეს ენის თარჯიმნები, რათა ბალკანეთისა და აფრიკის ქვეყნების პაციენტებმა უფრო კომფორტულად იგრძნონ თავი.
სამედიცინო ტურისტული კომპანიების დიდი რაოდენობა ეხმარება უცხოელებს, განსაკუთრებით არაბული, რუსული, ინგლისური და ბენგლაურენოვანი ქვეყნების პაციენტებს [C].
სტატისტიკა
2019 წლის ნოემბრის ეკონომიკური Times- ის ანგარიშში ნათქვამია, რომ ინდოეთში ჩამოსული სამედიცინო ტურისტებისგან მაჰარაშტრა იღებს 27% -ს,ჩენაი - დაახლოებით 15% -ს და კერალა - თითქმის 5-7% -ს.
სქოლიო
ტურიზმი კონტინენტების მიხედვით
სამედიცინო ტურიზმი
ინდოეთი